Ο **Τζιανλούκα Ρόκι** (*Gianluca Rocchi*, γενν. 25 Αυγούστου 1973) είναι Ιταλός διαιτητής ποδοσφαίρου.

Σταδιοδρομία
------------

Ο Ρόκι ξεκίνησε να διαιτητεύει το 2000 και σφύριξε σε 38 αγώνες σε τρεις σεζόν στη Σέριε Γ. Αργότερα προήχθη στις ψηλότερες κατηγορίες, κάνοντας το ντεμπούτο του στον αγώνα Λέτσε - Ρετζίνα στις 16 Μαΐου 2004. Το 2010, όταν η Εθνική Επιτροπή Διαιτητών για τη Σέριε Α και τη Σέριε Β χωρίστηκε, ανατέθηκε στην Επιτροπή της Σέριε Α. 

Έκανε το διεθνές ντεμπούτο του στις 26 Μαΐου 2008, σε φιλικό αγώνα μεταξύ της Ολλανδίας U19 και της Ελλάδας U19. Αργότερα, ορίστηκε σε ευρωπαϊκούς διασυλλογικούς αγώνες (αρχικά για το Κύπελλο ΟΥΕΦΑ κατά τη διάρκεια της σεζόν 2008-09 και στη συνέχεια για το Τσάμπιονς Λιγκ κατά τη διάρκεια της σεζόν 2010-11).

Διαιτήτευσε τρεις διεθνείς αγώνες κατά τη διάρκεια των προκριματικών του Ευρωπαϊκού Πρωταθλήματος 2012 και αργότερα ορίστηκε ως διαιτητής για το τουρνουά ποδοσφαίρου ανδρών στους Θερινούς Ολυμπιακούς Αγώνες του 2012 στο Λονδίνο.

Στις 18 Αυγούστου 2013, ο Ρόκι ορίστηκε στο Σούπερ Καπ Ιταλίας μεταξύ της Γιουβέντους και της Λάτσιο.

Στις 21 Μαΐου 2016, ορίστηκε στον τελικό του Κυπέλλου Ιταλίας μεταξύ της Μίλαν και της Γιουβέντους.

Τον Απρίλιο του 2017, η FIFA ανακοίνωσε ότι ο Ρόκι είχε επιλεγεί ως ένας από τους διαιτητές για το Κύπελλο Συνομοσπονδιών του 2017 στη Ρωσία.

Τον Ιούλιο του 2017, η UEFA ανακοίνωσε ότι ο Ρόκι είχε επιλεγεί ως διαιτητής του ΟΥΕΦΑ Σούπερ Καπ 2017 μεταξύ της Ρεάλ Μαδρίτης και της Μάντσεστερ Γιουνάιτεντ.

Στις 29 Μαρτίου 2018, η FIFA ανακοίνωσε ότι ο Ρόκι διαιτητεύσει ορισμένους αγώνες του Παγκοσμίου Κυπέλλου του 2018, μαζί με τους Ελενίτο Ντι Λιμπερατόρε και Μάουρο Τονολίνι ως επόπτες.

Στις 13 Μαΐου 2019, η UEFA ανακοίνωσε ότι ο Ρόκι είχε επιλεγεί ως διαιτητής του τελικού του Γιουρόπα Λιγκ 2019 μεταξύ της Τσέλσι και της Άρσεναλ.

Διακρίσεις
----------

* Διαιτητής της Χρονιάς στη Σέριε Α: 2018

Παραπομπές
----------

1. ↑  (πολλαπλές γλώσσες) *Transfermarkt*. 338. Ανακτήθηκε στις 4  Απριλίου 2022.
2. ↑  «Gianluca Rocchi will referee Manchester City-Real Madrid». *Real Madrid*. 19 Νοεμβρίου 2012. Αρχειοθετήθηκε από το πρωτότυπο στις 2013-02-01.. Ανακτήθηκε στις 2019-11-04.
3. ↑  «Gianluca Rocchi». www.worldfootball.net. Ανακτήθηκε στις 21 Μαΐου 2019.
4. ↑  «Juventus 4–0 Lazio». Soccerway. 18 Αυγούστου 2013. Ανακτήθηκε στις 21 Μαΐου 2019.
5. ↑  «Milan 0–1 Juventus» (στα Ιταλικά). www.legaseriea.it. 21 Μαΐου 2016. Ανακτήθηκε στις 21 Μαΐου 2019.
6. ↑  «La Fifa sceglie Rocchi» (στα Ιταλικά). www.raisport.rai.it. 27 Απριλίου 2017. Ανακτήθηκε στις 21 Μαΐου 2019.
7. ↑  «Rocchi to referee 2017 UEFA Super Cup». UEFA. 20 Ιουλίου 2017.. Ανακτήθηκε στις 20 Ιουλίου 2017.
8. ↑  «List of Match Officials at 2018 FIFA World Cup» (PDF). *fifa.com*. 29 Μαρτίου 2018. Αρχειοθετήθηκε από το πρωτότυπο (PDF) στις 30 Μαρτίου 2018. Ανακτήθηκε στις 31 Μαρτίου 2018.
9. ↑  «Referee team appointed for UEFA Europa League final in Baku». UEFA.com. 13 Μαΐου 2019. Ανακτήθηκε στις 21 Μαΐου 2019.
10. ↑  «Gran Galà del calcio AIC 2018: Icardi il miglior giocatore 2017-2018. Tutti i premi» (στα Ιταλικά). sport.sky.it. 3 Δεκεμβρίου 2018. Ανακτήθηκε στις 3 Δεκεμβρίου 2018.

Εξωτερικοί σύνδεσμοι
--------------------

* Επίσημο προφίλ Τζιανλούκα Ρόκι για το Κύπελλο Συνομοσπονδιών του 2017 Αρχειοθετήθηκε 2018-12-20 στο Wayback Machine.